સેન્સેક્સ અને નિફ્ટી સતત બીજા સપ્તાહે સાપ્તાહિક ધોરણે ઘટીને બંધ રહ્યા હતા. નિફ્ટી આ સપ્તાહમાં 10,500નું સ્તર કુદાવવામાં સફળ રહી હોવા છતાં સાપ્તાહિક ધોરણે ચાર્ટ પર આ સ્તરની નીચે બંધ રહેતાં ટ્રેડ લાઇન ખરાબ હોવાનું કેએમ ફાઇનાન્સના ટેકનિકલ એનાલિસ્ટ ભાવેન રાયનું કહેવું હતું. કેટલાક ટેકનિકલ પેરામિટર હજી નબળાઈ સૂચવી રહ્યા છે જેને કારણે તેજીવાળા નવી પોઝિશન ઊભી કરવા પૂર્વે સાવચેતી રાખી રહ્યા છે.